ঈশ্বরদী আবহাওয়া অধিদপ্তর গণমাধ্যমকে জানিয়েছে, মৌলভীবাজারে তাপমাত্রা ৭ দশমিক ৪ ডিগ্রিতে নেমে আসায় প্রচন্ড শীতে জেলার জনজীবন বিপর্যস্ত হয়ে পড়েছে। রাতে বৃষ্টির মতো ঝিরঝির করে কুয়াশা পড়ছে। এতে সাধারণ মানুষের পাশাপাশি বিপাকে পড়েছেন চা শ্রমিকরা। শ্রীমঙ্গলের তাপমাত্রা ছিল ১৬ দশমিক ৯ ডিগ্রি। ৪ জানুয়ারি তা নেমে আসে ৮ দশমিক ৬ ডিগ্রিতে। ৫ ও ৬ জানুয়ারি ছিল ৯ দশমিক ৪ ডিগ্রি। ঘন কুয়াশা আর হিমেল বাতাসে কষ্টে দিন কাটাচ্ছে শিশু ও বৃদ্ধরা। দিনের বেলায়ও হেডলাইট জ্বালিয়ে যানবাহন চলাচল করতে দেখা গেছে। ফলে যাত্রাপথে অতিরিক্ত সময় ব্যয় হচ্ছে বলে পরিবহন চালকরা গণমাধ্যমকে জানান। এমন পরিস্থিতি ৫০ বছর পর প্রথম হলো। এই পরিস্থিতিতে শীতার্তদের পাশে সাহসের সাথে তারাই দাঁড়াবে যারা নতুনধারার চিন্তাতে এগিয়ে চলছে প্রতিনিয়ত। এই এগিয়ে চলায় আগামী গড়ার কারিগরদের উদ্দেশ্যে সৌদি আরবের একটি সংবাদ তুলে ধরছি- সৌদিতে এ বছর খুব শীত পড়বে বলে আগেই ধারণা দিয়েছে দেশটির আবহাওয়াবিদরা। গত কয়েক বছরের মধ্যেই এবারই রিয়াদে সবচেয়ে বেশি শীত পড়তে পারে। আর সে কারণেই শীতার্ত লোকজনকে ইতোমধ্যেই সাহায্য করতে শুরু করে দিয়েছেন রাজধানীর স্থানীয় বাসিন্দারা। রাজধানীর আশেপাশের লোকজনও অসহায় লোকজনকে সাহায্যে এগিয়ে এসেছেন। সম্প্রতি একটি ভিডিও সামাজিক মাধ্যমে ভাইরাল হয়ে গেছে। সেখানে দেখা গেছে, আল রায়ান জেলায় গাছের মধ্যে কম্বল ঝুলিয়ে রাখা হয়েছে। শীত থেকে বাঁচতে এগুলো কাজে লাগবে মানুষের। এই ভিডিওটি টুইট করেছেন সুলতান আল মৌসা নামের এক ব্যক্তি। তিনি গণমাধ্যমকে বলেন, আশা করছি এটা দেখে আরও ভালো কাজের প্রতি সবাই উৎসাহিত হবেন। তবে যেসব এলাকায় গাছে কম্বল ঝুলিয়ে রাখা হয়েছে সেসব এলাকার বেশির ভাগ মানুষই বেশ স্বচ্ছল।